不少香港人都會視日本為「鄉下」,相信每個人身邊都不乏一放假就飛日本回鄉的人,而除了旅行之外,香港的日本餐廳亦十分受港人歡迎。近年港人興起食日本Omakase,意指沒有明確餐點可供食客選擇,有咩食全由廚師發板,目的是讓一眾食客能夠食到當日最新鮮的食材。不過,近日有港男就在討論區上發文,怒斥Omakase「明劏水魚」,更揚言連日本人都唔明為何Omakase如此盛行,引來大批網民留言反擊。
港男不解Omakase收費貴 直斥做法明劏水魚
不少港人近年都鍾情食Omakase,惟大部分主打廚師發板的餐廳收費一般都較高昂,因而總會有人認為付如此高價食日本嘢「唔抵」。早前,一位港男就在討論區上以「對唔住,食Omakase嘅真係白痴」為題發文,文中不斷批評Omakase唔抵食,「過千蚊位,成餐飯任佢派發食物畀你」,又質疑「尋日雪櫃有冇賣唔去嘅野先?日日新鮮空運到?由機場落貨送到去尖咀,分分鐘已經夠時間來回香港日本兩三次」,又斥「最緊要係唔好挑戰Omakase嘅師傅,畀屎你食都係日本精神」,最後更形容Omakase為「明劏水魚嘅『日本菜』」。
揚言連日本人都唔明白 網民引1歷史還擊
發文者在連番發言怒斥Omakase的文化及做法後,亦明確表達自己的意見指自己對港人熱愛食Omakase感到不解,更揚言「連日本人都唔明白」。發文引來網民熱議,有熟知日本文化的網民就留言為眾人解惑,直指發文者疑似不理解其他Omakase與香港Omakase的分別,又反擊發文者「日本人都唔明」的指控,揚言「日本Omakase普遍程度去到一條街都隨時有幾間」、「本身Omakase呢個字係日文『信任』咁解」、「90年代好多餐廳同熟客嘅關係好好,客又信得過廚師,所以就將成餐飯交比廚師發板」。
網民反應兩極 買虛榮感VS關你X事咩
發文者的見解引來大批網民爭議,不少網民的意見各異,有網民表示「香港嗰啲貴到好離地」、「個別有幾間搵日本師傅過江龍搞下gimmick收貴d」、「香港人洗錢係食方面世界級」,亦有網民認為食Omakase的風氣無疑是「比錢買虛榮感」。不過,有網民就認為「食得起又鍾意食有咩問題」、「人地食自己嘅關你X事咩」。